చెన్నై: అన్నాడీఎంకే చీలిక వర్గాల్లో ఏ వర్గానికి ప్రధాన ప్రతిపక్షం మద్దతు ఉంటుందనే ఊహాగానాలకు డీఎంకే అధ్యక్షుడు ఎం.కె.స్టాలిన్ తెరదించారు. అన్నాడీఎంకే తమ ప్రధాన ప్రత్యర్థి అని, ఆ పార్టీకి చెందిన ఏ వర్గానికి తమ మద్దతు ఉండదని ఆయన స్పష్టం చేశారు. వేగంగా మారుతున్న రాష్ట్ర రాజకీయ పరిణామాల నేపథ్యంలో అనుసరించాల్సిన వ్యూహంపై డీఎంకే ప్రధాన కార్యాలయంలో స్టాలిన్ తదితరులు సోమవారం సాయంత్రం సమావేశమయ్యారు. అనంతరం స్టాలన్ మీడియాతో మాట్లాడుతూ, అన్నాడీఎంకే తమ ప్రధాన ప్రత్యర్థి అని, ఆ పార్టీ చీలిక వర్గాలకు తమ మద్దతు ఏమాత్రం ఉండదని తెలిపారు. ఆదాయానికి మించి ఆస్తుల కేసుపై అడిగిన ప్రశ్నపై వ్యాఖ్యానించేందుకు స్టాలిన్ నిరాకరించారు. తీర్పు వచ్చిన తర్వాతే దానిపై మాట్లాడతామన్నారు. రాష్ట్రంలో అనేక అభివృద్ధి కార్యక్రమాలు నిలిచిపోయాయని, ముఖ్యంగా నీటి సమస్యలు, రైతుల ఆత్మహత్యలు, కరవు వంటి తీవ్ర పరిస్థితులు ఉన్నాయన్నారు. గవర్నర్ తక్షణం జోక్యం చేసుకుని సుస్థిర ప్రభుత్వ ఏర్పాటుకు చర్యలు తీసుకోవాలని స్టాలిన్ కోరారు.
chennai: annadienke cheelika vargaallo e vargaaniki pradhaana pratipaksham maddatu untundane oohaagaanaalaku dmca adhyakshudu em.ke.stallin teradinchaaru. annadienke tama pradhaana pratyarthi ani, aa paarteeki chendina e vargaaniki tama maddatu undadani aayana spashtam chesaru. vegamgaa maarutunna rashtra rajakeeya parinaamaala nepathyamlo anusarinchaalsina vyuuhampai dmca pradhaana kaaryaalayamlo stallin taditarulu somavaram saayantram samavesamayyaru. anantaram stalan meediatho maatlaadutuu, annadienke tama pradhaana pratyarthi ani, aa party cheelika vargaalaku tama maddatu ematram undadani telipaaru. aadaayaaniki minchi aastula kesupai adigina prasnapai vyaakhyaaninchaenduku stallin niraakarinchaaru. teerpu vachina tarvate daanipai matladatamannaru. rashtramlo aneka abhivruddhi kaaryakramaalu nilichipoyayani, mukhyamgaa neeti samasyalu, raitula aatmahatyalu, karavu vanti teevra paristhitulu unnaayannaaru. gavarnar takshanam jokyam chesukuni susthira prabhutva erpaatuku charyalu teesukovaalani stallin koraru.